Uznesenie Okresného súdu Lučenec sp. zn. 15P/64/2024 z 14. 2. 2025
Uznesenie Okresného súdu Lučenec z 14. februára 2025, sp. zn. 15P/64/2024, ECLI:SK:OSLC:2025:6624201883.7
Súd: Okresný súd Lučenec
Spisová značka: 15P/64/2024
ECLI: ECLI:SK:OSLC:2025:6624201883.7
Dátum vydania: 14. 2. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 15P/64/2024 6624201883 14. 02. 2025 Mgr. Lenka Ragačová Černíková ECLI:SK:OSLC:2025:6624201883.7
Uznesenie Okresný súd Lučenec vo veci starostlivosti o maloleté dieťa: A. B. (prv. Horváth), narodený XX.XX.XXXX, zverený spolu s matkou maloletou C. D., narodenou XX.XX.XXXX do náhradnej osobnej starostlivosti a výchovy E. B., narodenej XX.XX.XXXX a F. B., narodeného XX.XX.XXXX, obidvaja trvale bytom C. XXX, XXX XX G. F., dieťa rodičov: A. B., narodený XX.XX.XXXX, trvale bytom C. XXX, XXX XX G. F. a matka maloletá C. D., narodená XX.XX.XXXX, trvale bytom mesto B., t.č. C. XXX, XXX XX G. F., zastúpená zákonným zástupcom: otec G. F., narodený XX.XX.XXXX, trvale bytom B., t. č. bytom H. I. XX, B., o nariadenie ústavnej starostlivosti, takto rozhodol: I. Súd konanie
zastavuje.
II. Žiaden z účastníkom
nemá
právo na náhradu trov konania. odôvodnenie:
1. Uznesením Okresného súdu Lučenec č.k. 15P/64/2024-26 zo dňa 16.04.2024 bolo v súlade s § 23 ods. 2 zákona č. 161/2015 Z.z. Civilný mimosporový poriadok (ďalej len „CMP“) začaté konanie bez návrhu o nariadenie ústavnej starostlivosti nad maloletým dieťaťom A. D., narodeným XX.XX.XXXX. 2. Návrhom doručeným súdu dňa 29.07.2024 (konanie vedené na tunajšom súde pod sp. zn. 5P/143/2024) starí rodičia maloletého dieťaťa F. B., nar. XX.XX.XXXX a E. B., nar. XX.XX.XXXX žiadali zveriť maloletého A. B., nar. XX.XX.XXXX a jeho matku maloletú C. D., nar. XX.XX.XXXX do náhradnej osobnej starostlivosti. O predmetnom návrhu súd rozhodol rozsudkom č.k. 5P/143/2024-116 zo dňa 10.12.2024 právoplatným dňa 29.01.2025 a vykonateľným dňa 23.12.2024 v spojení s opravným uznesením č.k. 5P/143/2024-127 zo dňa 17.12.2024 právoplatným a vykonateľným dňa 13.01.2025 okrem iného tak, že zmenil rozsudok Okresného súdu Lučenec č.k. 5P/232/2023-98 zo dňa 06.02.2024 a zveril maloletú matku C. D., nar. XX.XX.XXXX a jej maloleté dieťa A. B., nar. XX.XX.XXXX do náhradnej osobnej starostlivosti a výchovy E. B., nar. XX.XX.XXXX a F. B., nar. XX.XX.XXXX, ktorí sú oprávnení maloletú matku a maloleté dieťa zastupovať, spravovať ich majetok v bežných veciach. 3. Podľa § 23 ods. 2 zákona č. 161/2015 Z.z. Civilný mimosporový poriadok (ďalej len „CMP“), ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. 4. Podľa § 23 ods. 3 CMP, ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 5. Podľa § 24 CMP, konanie je začaté doručením návrhu na začatie konania súdu alebo vydaním uznesenia o začatí konania.
6. Keďže Okresný súd Lučenec v konaní sp. zn. 5P/143/2024 rozhodol rozsudkom č.k. 5P/143/2024-116 zo dňa 10.12.2024 právoplatným dňa 29.01.2025 a vykonateľným dňa 23.12.2024 v spojení s opravným uznesením č.k. 5P/143/2024-127 zo dňa 17.12.2024 právoplatným a vykonateľným dňa 13.01.2025 a zveril maloletú matku C. D., nar. XX.XX.XXXX a jej maloleté dieťa A. B., nar. XX.XX.XXXX do náhradnej osobnej starostlivosti a výchovy E. B., nar. XX.XX.XXXX a F. B., nar. XX.XX.XXXX, súd má za to, že odpadli dôvody pre ktoré bolo konanie sp. zn. 15P/64/2024 začaté uznesením č.k. 15P/64/2024-26 zo dňa 16.04.2024 bez návrhu a preto konanie v súlade s § 23 ods. 3 zastavil. 7. Výrok o trovách konania sa opiera o ustanovenie § 52 CMP. Poučenie: Proti tomuto rozhodnutiu je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, C. D. XX, 984 01 Lučenec na Krajský súd v Žiline, a to písomne. Podľa ustanovenia § 363 CSP, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

